
Privremene preporuke za cijepljenje protiv bolesti COVID-19 - dopunjene i 
objedinjene 


1. Primarno cijepljenje 


Preporučuje se primarno cijepljenje protiv bolesti COVID-19 svima koji nemaju kontraindikacije za 
cijepljenje. 

Primarno cijepljenje sastoji se od: 

- dvije doze cjepiva Comirnaty (Pfizer) s razmakom od najmanje tri tjedna, 

- dvije doze cjepiva Spikevax (Moderna) s razmakom od najmanje četiri tjedna, 

- dvije doze cjepiva Vaxzevria (AstraZeneca) s razmakom od 4-12 tjedana, 

- jedne doza cjepiva Johnson&Johnson/Janssen, ili 

- dvije doze cjepiva Nuvaxovid (Niovavax) s razmakom od najmanje tri tjedna 


Moguće je kombiniranje mRNA (Comirnaty i Spikevax) i vektorskih (Vaxzevria i Janssen) cjepiva na 
način da se cijepljenje započeto cjepivom jednog proizvođača dovrši cjepivom drugog proizvođača, 
ali je preporučljivo dovršiti primarno cijepljenje onim cjepivom kojim je započeto. 


Cjepivo Comirnaty odobreno je za djecu u dobi od 5 godina i stariju te odrasle osobe. U djece od 5 
do 11 godina primjenjuje se pedijatrijska formulacija Comirnaty 10 mikrograma, a u djece od 12 
godina i starije te odraslih osoba Comirnaty 30 mikrograma. 

Cjepivo Spikevax odobreno je za djecu u dobi od 6 godina i stariju te odrasle osobe. Važno: u djece 
od 6 do 11 godina cjepivo Spikevax primjenjuje se 50 mikrograma po dozi tj. u upola manjoj dozi 
(0,25ml) nego u osoba u dobi od 12 i više godina (0,5 ml, 100 mikrograma). Primjena cjepiva 
Spikevax preporučuje se u osoba starijih od 40 godina. 

Cjepiva Vaxzevria, Janssen i Nuvaxovid odobrena su za osobe u dobi od 18 godina i starije. 
Primjena cjepiva Vaxzevria i Janssen preporučuje se u osoba u dobi od 50 godina i starijih. 








Cjepivo 


Odobreno/registrirano 


za dob 


Preporuka za primjenu 
s obzirom na dob 


Doza i razmak od 1. 
doze 





Comirnaty 

10 mikrograma 
(pedijatrijska 
formulacija) 


5 -11 godina 


0,2 ml — najmanje 3 
tjedna; 
preporučeno 8 
tjedana 





Comirnaty 
30 mikrograma 


12 godina i stariji 


0,3 ml — najmanje 3 
tjedna; za djecu 
preporučeno 8 
tjedana 





Spikevax 


6 godina i stariji 


u osoba starijih od 40 
godina 


0,25 ml za djecu 6 
do 11 godina -— 


najmanje 4 tjedna ; 
za djecu 
preporučeno 8 
tjedana 


0,5 ml za djecu od 
12 do 18 godina i 
odrasle osobe  — 
najmanje 4 tjedna; 
za djecu 
preporučeno 8 
tjedana 





u osoba u dobi od 50/05 ml — 4-12 
godina i starijih tjedana 


Vaxzevria 18 godina i stariji 





u osoba u dobi od 50 
godina i starijih 


Janssen 18 godina i stariji 








0,5 ml, minimalno 
tri tjedna razmaka 


Nuvaxovid 18 godina i stariji 














Cijepljenje djece u dobi od 5 godina i starije provodi se s dvije doze odgovarajuće formulacije 
cjepiva Comirnaty s obzirom na dob u razmaku od najmanje 3 tjedna, a preporučljivo 8 tjedna (radi 
postizanja boljeg imunosnog odgovora). Spikevax cjepivo se može koristiti za cijepljenje djece u 
dobi od 6 godina do 11 godina s dvije doze odgovarajuće formulacije cjepiva Spikevax s obzirom na 
dob u razmaku od najmanje 4 tjedna, a preporučljivo 8 tjedna (radi postizanja boljeg imunosnog 
odgovora). Detaljnije o cijepljenju djece i adolescenata na https://www.hzjz.hr/wp- 


content/uploads/2021/11/Dobrovoljno-cijepljenje-djece-protiv-COVID-19-u-dobi-od-5-i- 





vi%C5%A1e-godina.pdf 


Kod imunokompromitiranih osoba koje su primile ili primaju cjepivo koje se u zdravih osoba prima 
u dvije doze, primarno cijepljenje sastoji se od tri doze. To znači da imunokompromitirana osoba 








treba nakon druge doze cjepiva Comirnaty ili Spikevax primiti treću dozu istog cjepiva. 
Imunokompromitirana osoba koja je primila dvije doze cjepiva Vaxzevria treba primiti treću dozu 
MRNA cjepiva (Spikevax ili Comirnaty), a uskoro se očekuje odobrenje za primjenu Vaxzevria 
cjepiva u obliku docjepne doze. Za sada se ne preporučuje dodatna doza imunokompromitiranim 
osobama koje su primile Janssen cjepivo, ali je snažno preporučljivo docjepljivanje. 

Razmak između druge i treće doze primarnog cijepljenja kod imunokompromitiranih osoba 


preporučujemo da bude osam tjedana, a može biti minimalno četiri tjedna. 


Primarno cijepljenje za srednje do teško imunokompromitirane osobe * 


























Cjepivo Primarno cijepljenje Razmak između 2. i 3. doze 
Comirnaty Tri doze najmanje 4 tjedna, preporučujemo 
10 mikrograma istog cjepiva 8 tjedana 
(pedijatrijska 
formulacija) 

Comirnaty Tri doze najmanje 4 tjedna, preporučujemo 
30 mikrograma istog cjepiva 8 tjedana 
Spikevax Tri doze najmanje 4 tjedna, preporučujemo 
Istog cjepiva 8 tjedana 
Vaxzevria ** Tri doze najmanje 4 tjedna, preporučujemo 
(treća doza MRNA | 8 tjedana 
cjepivo) 
Janssen Jedna doza Preporučljivo docjepljivanje nakon 
dva mjeseca 
Nuvaxovid Dvije doze istog cjepiva Za sada nije poznato je li potrebno 
primijeniti treću dozu 











* Umjerena do teška imunosupresija uključuje, ali nije ograničena, osobe sa sljedećim stanjima: 
- aktivno liječenje solidnih tumorskih i hematoloških zloćudnih bolesti 


- osobe na hemodijalizi 


- osobe kojima je transplantiran solidni organ te se primjenjuje imunosupresivna terapija 

- primjena CAR-T stanica ili transplantacija hematopoetskih matičnih stanica (unutar 2 

godine nakon transplantacije ili uzimanja imunosupresivne terapije) 

- umjerena ili teška primarna imunodeficijencija (npr. DiGeorgeov sindrom, Wiskott Aldrichov sindrom) 
- uznapredovala ili neliječena HIV infekcija (osobe s HIV-om i brojem CD4 stanica <200/mm3, 

anamneza AIDS indikatorskih bolesti bez imunološke rekonstitucije te kliničke manifestacije 


infekcije HIV-om) 


- aktivno liječenje visokim dozama kortikosteroida (tj. >20 mg prednizona ili ekvivalenta 
dnevno ako se primjenjuje >2 tjedna; >40 mg prednizona ili ekvivalenta dnevno dulje od 
tjedan dana), alkilirajućim agensima, antimetabolitima, imunosupresivnim lijekovima radi 
transplantacije, primjena kemoterapije u terapiji raka koja je klasificirana kao jako 
imunosupresivna, blokatori tumor-nekrotizirajućeg faktora (TNF blokatori) i drugi biološki 
lijekovi koji imaju imunosupresivno ili Imunomodulacijsko djelovanje 

** uskoro se očekuje odobrenje za primjenu Vaxzevria cjepiva kao u obliku docjepne doze 








Moguće je kombiniranje cjepiva na način da se cijepljenje započeto cjepivom jednog proizvođača 
dovrši cjepivom drugog proizvođača ali se preporuka za kombiniranje cjepiva kod 
imunokompromitiranih osoba odnosi prvenstveno na one koji su započeli cijepljenje cjepivom 
Vaxzevria. 


2. Docjepljivanje 


S obzirom na to da ima sve više dokaza o slabljenju zaštite od infekcije nakon primitka primarne 
sheme cijepljenja, neovisno o vrsti primijenjenog cjepiva i s obzirom na to da je slabljenje zaštite 
od infekcije uočeno u svim dobnim skupinama te s obzirom na to da ima sve više dokaza o tome da 
primjena dodatne doze poboljšava razinu zaštite, preporučljivo je docjepljivanje protiv bolesti 
COVID-19. 


Svima koji su primili Janssenovo cjepivo za primarno cijepljenje, preporučuje se docjepljivanje 
najmanje dva mjeseca nakon primjene jedne doze primarnog cijepljenja, a u tu svrhu može se 
primijeniti Janssen cjepivo ili mRNA cjepivo (Spikevax ili Comirnaty). 


Osobama od 18 godina starosti i starijih, koje su primarno cijepljene cjepivima Spikevax, Comirnaty 
ili Vaxzevria, preporučuje se docjepljivanje jednom dozom po isteku tri do četiri mjeseca od 
završetka primarnog cijepljenja. 

Osobe koje su primarno cijepljene cjepivom Comirnaty ili Spikevax, trebaju se docijepiti istim 
cjepivom kao i za primarno cijepljenje. Osoba koja je primarno cijepljena Vaxzevriom, treba se 
docijepiti jednim od odobrenih mRNA cjepiva (Comirnaty ili Spikevax). VAŽNA NAPOMENA: za 
docjepljivanje Spikevaxom koristi se polovina doze koja se koristi za primarno cijepljenje (0,25 ml). 























Cjepivo Primarno cijepljenje Docjepljivanje za osobe od 18 godina 
i starije — najmanji preporučeni 
razmak od primarnog cijepljenja 

Spikevax Dvije doze (tri doze | 3-4 mjeseca - (0,25ml) 

imunokompromitirani) 

Comirnaty Dvije doze (tri doze | 3-4 mjeseca 

imunokompromitirani) 

Vaxevria Dvije doze (tri doze 3-4 mjeseca (mRNA) 

imunokompromitirani) 

Janssen Jedna doza 2 mjeseca (Janssen ili mRNA) 

Nuvaxovid Dvije doze Za sada nije poznato je li potrebno 
docjepljivanje 














Moguće je kombiniranje cjepiva na način da se docjepljenje provede cjepivom različitog od cjepiva 
koje je korišteno pri primarnom cijepljenju. Najviše je dostupnih dokaza o sigurnosti i učinkovitosti 
kombiniranja na način da osobe koje su primile vektorsko cjepivo (Vaxzevria ili Janssen) u 
primarnoj shemi cijepljenja, za docjepljivanje prime mRNA cjepivo (Comirnaty ili Spikevax). 





Docjepljivanje se osobito preporučuje: 

- korisnicima domova za starije i nemoćne osobe i za odrasle osobe s invaliditetom ili liječenje 
kroničnih bolesti, 

- radnicima zaposlenim kod pružatelja usluge smještaja za starije i nemoćne osobe i odrasle osobe 
s invaliditetom i kod drugih pružatelja usluge smještaja u sustavu socijalne skrbi, 

- zdravstvenim radnicima koji izravno skrbe o pacijentima, 

- svim osobama u dobi 18 i više godina koje boluju od kroničnih bolesti koje uvećavaju rizik za teže 
oblike bolesti COVID-19, uključujući srednje do teško imunokompromitirane osobe. 

- osobama u dobi od 40 i više godina, neovisno o komorbiditetima, te 

- osobama u dobi od 18 i više godina koje dijele kućanstvo s imunokompromitiranim i izrazito 
osjetljivim osobama. 

Povjerenstvo za humane lijekove (CHMP) pri Europskoj agenciji za lijekove (EMA) preporučilo je 
prema potrebi primjenu docjepne doze cjepiva Comirnaty i u adolescenata u dobi od 12 godina i 
više. Smatramo da je opravdano tri do šest mjeseci nakon druge doze cjepiva Comirnaty docijepiti 
djecu od dvanaest godina starosti i stariju koja imaju povećan rizik za razvoj teških oblika bolesti 
COVID-19. 


3. Preporuke za cijepljenje i docjepljivanje osoba koje su preboljele bolest COVID-19 


Osobama koje ne pripadaju rizičnim skupinama za teški oblik bolesti COVID-19, a već su preboljele 
COVID-19, neovisno o njihovom cijepnom statusu prije obolijevanja, preporučujemo tri do šest 
mjeseci nakon preboljenja primiti jednu dozu cjepiva. Prihvatljivo je primiti i cijelo primarno 
cijepljenje, u skladu s preporukama pod točkom 1., uz preporuku većeg razmaka između doza, npr 
tri mjeseca razmaka. 

S obzirom na to da pravila za izdavanje digitalnih COVID potvrda nisu usklađena sa stručnim 
preporukama, osoba koja želi dobiti digitalnu COVID potvrdu na temelju jedne doze nakon 
preboljenja, treba primiti tu jednu dozu unutar 180 dana od pozitivnog PCR testa odnosno 
pozitivnog nalaza brzog antigenskog testa napravljenog u ovlaštenoj zdravstvenoj ustanovi. 

Više o pravilima izdavanja digitalnih COVID potvrda dostupno je na: 
https://www.eudigitalnacovidpotvrda.hr/hr 


Osobe koje imaju veći rizik za teški oblik bolesti COVID-19 (stariji od 65 godina, osobe s 
umjerenom ili teškom imunosupresijom, osobe s teškim bolestima dišnog sustava, teškim oblicima 
bolesti srca i krvožilnog sustava, metaboličkim i endokrinim bolestima) koje su preboljele COVID- 
19, trebaju dva do tri mjeseca nakon preboljenja primiti cjepivo prema shemi za primarno 
cijepljenje u skladu s preporukama pod točkom 1. 


Docjepljivanje: 
Osobama koje su se potpuno cijepile (primile primarne doze cjepiva) nakon preboljenja, u ovom 
trenutku ne preporučujemo docjepljivanje. 





Međutim, s obzirom na pojavu Omicron varijante koja je visokozarazna i uspješnije izbjegava 
imunost stečenu prebolijevanjem odnosno cijepljenjem te s obzirom na to da s protokom vremena 
slabi zaštita stečena cijepljenjem, osobe koje su primovakcinirane nakon preboljenja mogu se 
docijepiti jednom dozom ako je prošlo najmanje 6 mjeseci od završetka primarnog cijepljenja. 


Osobama koje su preboljele COVID-19 i primile nakon preboljenja jednu dozu cjepiva, a prošlo je 


šest mjeseci od primitka cjepiva, preporučuje se primjena druge doze cjepiva. 


Osobe koje su preboljele COVID-19 (bez obzira jesu li prije toga cijepljene ili nisu) 





Kategorija osoba 


Primarno cijepljenje 


Docjepljivanje 





Osobe imaju veći rizik za teški 
oblik bolesti COVID-19 (stariji 


2-3 mjeseca nakon preboljenja 
cijelo primarno cijepljenje 


Mogu se docijepiti jednom 
dozom ako je prošlo najmanje 








od _ 65 godina, _ osobe _ s 6 mjeseci od završetka 
umjerenom ili teškom primarnog cijepljenja. 
imunosupresijom ili kroničnim 

bolestima) 

Ostali 3-6 mjeseca nakon preboljenja 





jedna doza cjepiva. Moguće je 
primiti i cijelo — primarno 
cijepljenje uz preporuku većeg 
razmaka između doza (tri do 
šest mjeseci) 








Napomena: Preporuke su podložne reviziji sukladno novim spoznajama o vrsti i duljini trajanja 
zaštite koja se razvija prebolijevanjem bolesti COVID-19 odnosno cijepljenjem i docjepljivanjem. 





